als_Latn dik_Latn sag_Latn
Ish-Kryeministri Sali Berisha deklaroi se deputeti Mark Frroku është fytyra më e shëmtuar e Parlamentit dhe qeverisë dhe se bosi i tij është Ilir Meta.
Nga ambientet e jashtme të Parlamentit, pas braktisjes së seancës parlamentare nga deputetët e PD, ai tha se vetëm revolucioni demorkatik paqësor mund të shkulë krimin që ka pushtuar Parlamentin, qeverinë dhe administratën.
“Mark Frroket do të shkojnë lart e më lart nëse nuk kryhen hetimet e duhura dhe të paanshme. Sot në këtë kabinet më thotë një i huaj ka ministër që ka 200 telefonata me kriminelë të damkosur, emrin e ministrit në momentin e duhur do ta them. Por Meta duhet të shkojë i barabartë me deputetë të tjerë që s’kanë imunitet para Prokurorisë, por Meta nuk e bën këtë se është i tmerruar nga arrestimi”, u shpreh Berisha.
Ai shtoi se kryeparlamentari Meta është i përfshirë në skenarin për vrasjen e dy deputetëve, sepse e fshehu për gjashtë muaj.
Ai kujtoi se kur Dritan Prifti i shkoi në zyrë me videon, nënvizoi se i kërkoi ta çonte në Prokurori. Por sipas tij Edi Rama zgjodhi kreun e PS për Tiranën, Saimir Tahirin për të hetuar çështjen.
Berisha deklaroi se Meta e mbajti të fshehtë gjashtë e muaj, pasi shpresoi se do mund të eleminonte Tom Doshin ndërkohë, ose do fajësonte Sali Berishën për skenarin e tij dhe se do mund të manipulonte çdo provë ose të dhënë dhe do mund të eleminonte dëshmitarët kyç, por tha se dështoi.
als_Latn als_Latn als_Latn als_Latn als_Latn als_Latn